Пазителката на женската сила от Лариса Ренар
**Пазителката на женската сила, Лариса Ренар**
----------------------------------------------


***Тя владее четирите стихии - огън, вода, въздух, земя - които дават на жените:***


* **Сиянието на страстта**
* **Прелестта на любовта**
* **Крилата на свободата**
* **Силата на увереността**


От столетия жените са предавали - от уста на уста, от майка на дъщеря - тайните техники на съхраняване и засилване на женската енергия. Тази, която е знаела тайните и е умеела да използва своята енергия, е притежавала невероятна мощ. Мъжете били готови да дадат живота си за една нощ с такава жена - мъдра и интуитивна, могъща и всесилна, съединя­ваща силата на всички стихии. Тя приема света такъв, какъвто е, и в същото време променя съдбата на света и хода на исто­рията. Тя е Пазителката на женската сила.

В първата си книга "**Изворът на женската сила**", Лариса Ренар съчетава съвременните постижения на психологията с древните практики и познания, чрез които жените са поддържали вътрешната си хармония преди хиляди години. В книгата продължение - "Пазителката на женската сила", авторката показва как се овладява и използва енергията на четирите стихии, които управляват света и четирите основни състояния на жената чрез:
* Практиките на Древна Индия за пробуждане на енергията на Шакти
* Тибетски упражнения за проявяване на вътрешната си сила и любов към себе си
* Уроци от Древна Гърция за изява на богинята в теб и как да се научиш да даваш и да приемаш
* Магически заклинания и медитации на древните викинги за духовно издигане и свързване с вселенската енергия


**Всяка жена извървява своя път, като съединява в себе си четирите стихии - въздух, вода, огън и земя - и се научава:**
* Да проявява своята женственост
* Да разбира, съблазнява и управлява мъжете
* Да бъде изобретателна и да се наслаждава на сексуалните отношения
* Да създава и дарява щастие
* Да владее себе си и света


Руската психоложка **Лариса Ренар** е обаятелна жена, с успешна кариера и с прекрасно семейство. Книгите й „Изворът на женската сила”, продължението й „Пазителката на женската сила” (на българския пазар от 19 май 2014 г.) и „Еликсирът на любовта” са бестселъри, които разкриват тайните на женската енергия. Двигател на големия успех на Ренар се оказва реплика, която чува от своя преуспял съпруг: „Скъпа, ти си вече на 34, а аз едва на 42“? Тези думи променят живота й. Тя започва да търси отговор на въпроса: “Защо на 34 години, омъжена отдавна и с 2 деца, да се чувстваш стара и безполезна? И какво да правиш, когато мъжът ти е обкръжен от 20-годишни красавици, готови на всичко само за да заемат твоето място, когато усещаш, че светът се променя, а ти – не? Налага се да се промениш! И разбрах, че, за да продължа напред и да се развивам, са ми необходими нови познания.” В „Пазителката на женската сила” – продължението на „Изворът на женската сила”, Лариса Ренар показва как се овладява и използва енергията на четирите стихии, които управляват света и четирите основни състояния на жената. „Всяка една от четирите стихии ни дарява с енергията си. Земята ни дава практичност и устойчивост, умението да виждаме същността и да поддържаме реда, умението да бъдем точни и разумни. Водата ни дарява с емоционалност и чувствителност, със състрадание и гъвкавост, сговорчивост и отстъпчивост, с умението да следваме чувствата си въпреки логиката. Огънят ни дарява с творчество и въображение, с умение да фантазираме и да изобретяваме, със способност да виждаме скритите възможности, които се крият във всяка нова крачка. Въздухът поддържа в нас способността да анализираме и разсъждаваме, помага ни да станем независими и непредсказуеми.